Obuka plivanja za malu decu
Davljenje vodeći uzrok iznenadnih smrtnih slučajeva dece u SAD između 1 i 3 godine i globalno vodeći uzrok smrti dece ispod 4 godine
Trinaestomesečna Fin Kempbel plutala je kao plutani čep već drugog dana svog učešća u programu obuke plivanja za malu decu. Fin je jedna od hiljade beba i male dece koja uče kako da se održe na vodi. Zvuči jednostavno, ali Melodi Kalavej iz programa obuke plivanja za decu kaže da je plutanje tehnika koja mora da se nauči. kaže Kalavej. Bebe i mala deca uče veštine preživljavanja na časovima gde svako dete ima svog trenera, pet dana nedeljno po deset minuta. Roditelji moraju da se obavežu da će redovno dovoditi decu na časove najmanje mesec dana. objašnjava Kalavej. Dvogodišnji Trevor Dejvis možda bi bio živ danas da je bio obučen za ovaj metod samo-spasavanja. Njegova majka, Ejmi Dejvis kaže da je njen energični i znatiželjni sin upao u duboki deo komšijskog bazena u potrazi za svojim naočarima za sunce. Ona kaže da će je osećaj krivice, zbog toga što je glavu okrenula samo na minut, pratiti celog života. priča Ejmi. Ejmi Dejvis, njen suprug, prijatelji i porodica prikupili su novac za osnivanje Programa obuke plivanja za decu, u Vašingtonu i okolini. Oni sada sponzorišu šest instruktora i novčano pomažu porodicama koje ne mogu da priušte učešće svoje dece u programu. Ejmi Dejvis kaže da su joj pisma zahvalnosti koje je primila od roditelja donekle ublažila dugotrajni bol. kaže majka pokojnog Trevora Dejvisa. Metod programa obuke plivanja za decu sada se primenjuje u mnogim gradovima u Sjedinjenim Državama i u deset zemalja širom sveta.